Diari Oficial de la Generalitat Valenciana


Sumari del DOGV 9171, del 10-09-2021 (2021/9092)

ACORD de 30 de juliol de 2021, del Consell, d'autorització d'una transferència de crèdits entre seccions, i del capítol 7 del programa 761.10, Ordenació i promoció comercial i artesana, de la Conselleria d'Economia Sostenible, Sectors Productius, Comerç i Treball, al capítol 9 del programa 011.10, Servei del deute, de la secció 19. Expedient 06.020/21-120.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9171

Data del DOGV
:   10-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9092


Data del document
:   30-07-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 de juliol de 2021, del Consell, d'autorització d'una transferència de crèdits entre seccions, i del capítol 7 del programa 761.10, Ordenació i promoció comercial i artesana, de la Conselleria d'Economia Sostenible, Sectors Productius, Comerç i Treball, al capítol 9 del programa 011.10, Servei del deute, de la secció 19. Expedient 06.020/21-120. [2021/9092]  
El 29.03.2021 es va formalitzar el contracte de subrogació de la posició contractual de Fira València en el contracte de préstec subscrit amb el BEI el 28 de maig de 2002, amb venciment final el 28 de maig de 2027, amb un saldo viu de 53.226.182,00 euros i amortitzacions semestrals el 15 de març i el 15 de setembre de cada any.  
L'import corresponent a les amortitzacions amb venciment el 2021, que puga a 6.250.000,00 euros, es va consignar en el pressupost de la Conselleria d'Economia Sostenible, Sectors Productius, Comerç i Treball, en la línia de subvenció nominativa S7530 de l'annex de transferències de capital del programa 761.10, Ordenació i promoció comercial i artesana, destinada a Fira Mostrari Internacional de València, amb càrrec a la qual es va pagar la quota d'amortització corresponent al 15 de març.  
D'acord amb l'informe de la Secretaria Autonòmica de Model Econòmic i Finançament, una vegada produïda la subrogació, el saldo disponible de l'esmentada línia de subvenció, que correspon exclusivament a les amortitzacions de 2021 d'aquest préstec, ha de transferir-se al capítol 9 del programa 011.10, secció 19, Servei del deute, a fi d'atendre el venciment de 15 de setembre de 2021.  
  
A aquest efecte i en virtut dels articles 21 i 23 de la Llei 4/2020, de pressupostos de la Generalitat per a l'exercici 2021, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 30 de juliol de 2021,  
  
  
ACORDA  
  
Primer  
Autoritzar una minoració de crèdit en l'aplicació 12.97.61.983.69.8 per import de 3.175.000,00 euros, conseqüència de la minoració en aquest mateix import de la dotació de la línia nominativa S7530 de l'annex de transferències i subvencions de capital del programa 761.10 d'acord amb el detall següent:  
  
Codi Denominació Dotació anterior Modificació Dotació actual  
S7530 Fira Mostrari Internacional de València 6.250.000,00 € 3.175.000,00 3.075.000,00  
  
  
Segon  
Autoritzar un increment de crèdit en l'aplicació 86.09.80.282.53.6 per import de 3.175.000,00 euros, per a incrementar en aquest mateix import la dotació del projecte financer T0461 (capítol IX, Deute).  
  
  
València, 30 de juliol de 2021  
  
La consellera secretària,  
MÓNICA OLTRA JARQUE